stanford-oval/wikipedia huggingface dataset:
Erasmus Formialainen
Aiheesta muualla

Helmer Winter : Pyhä Erasmus, Suomen Kuvalehti, 04.01.1930, nro 1, s. 33, Kansalliskirjaston digitaaliset aineistot
Nicolas Poussinin maalaus pyhän Erasmuksen marttyyrikuolemasta
Estroni

| Estroni |
| --- | --- |

Tunnisteet
IUPAC-nimi:  (8R,9S,13S,14S)-3-hydroksi-13-metyyli-7,8,9,11,12,14,15,16-oktahydro-6H-syklopenta[a]fenantren-17-oni
CAS-numero:  53-16-7
PubChem CID:  5870
SMILES:  CC12CCC3C(C1CCC2=O)CCC4=C3C=CC(=C4)O
Ominaisuudet
Molekyylikaava:  C18H22O2
Moolimassa:  270,366 g/mol
Sulamispiste:  254,5 °C
Liukoisuus veteen:  Veteen 30 mg/l (25 °C)
Estroni (C18H22O2) on yksi estrogeenihormoneista. Kolmesta estrogeenihormonista estronia esiintyy naisen ruumiissa vähiten. Estronin johdannaisesta estronisulfaatista voidaan tuottaa estradiolia.
Estronilla on luustoa suojaava vaikutusta myös miehillä.
Estronin moolimassa on 270,366 g/mol, sulamispiste 254,5 °C ja CAS-numero 53-16-7.
Tuotanto elimistössä

Estronia tuotetaan sekä munasarjoissa että rasvakudoksessa aromataasin avulla.
Munasarjat muuntavat androstenedionia estroniksi. Androstenedionin yhdeksästoista hiiliatomi poistetaan aromataasireaktiossa demetylaatioreaktiolla.
Myös rasvakudos tuottaa ja varastoi estronia huomattavan suuressa määrin.
Aiheesta muualla

Terveysportti, metatesaurus: Estroni
PubChem: Estroni (englanniksi)
DrugBank: Estrone (englanniksi)
KEGG: Estrone (englanniksi)
ChemBlink: Estrone (englanniksi)
Androstenedioinin reaktio estroniksi
Ferenc Badics

| Ferenc Badics |
| --- | --- |
 Ferenc Badics
Henkilötiedot
Syntynyt: 1854
Kuollut: 1939 (84–85 vuotta)
Koulutus ja ura
Tutkimusalue:  kirjallisuushistoria
Ferenc Badics (1854–1939) oli unkarilainen kirjallisuushistorioitsija, vuodesta 1891 reaalilyseonopettaja Budapestissä. Hän julkaisi joukon arvokkaita kirjallisuushistoriallisia erikoistutkimuksia, joista huomattavimmat ovat József Gaalin elämäkerta Gaal József élete és munkái (Budapest 1881), András Fáyn elämäkerta Fáy András életrajza (Budapest 1890). Hän toimitti yhdessä Zsolt Beöthyn kanssa julkisuuteen laajan, kuvitetun Unkarin kirjallisuuden historian.
Aiheesta muualla

Kuvia tai muita tiedostoja aiheesta Ferenc Badics Wikimedia Commonsissa
Flanderin ympäriajo 2006

Flanderin ympäriajo 2006 oli järjestyksessään 90. Flanderin ympäriajo. Kilpailu käytiin 2. huhtikuuta 2006. Tom Boonen uusi edellisvuotisen voittonsa kukistettuaan loppukirissä Leif Hosten.
Lopputulokset > Brügge–Meerbeke, 259 km

|  | Ajaja | Maa | Joukkue | Aika | UCI ProTour -pisteet |
| --- | --- | --- | --- | --- | --- |
| 1 | Tom Boonen |  | Quick·Step – Innergetic | 6.24.26 | 50 |
| 2 | Leif Hoste |  | Discovery Channel | s.a. | 40 |
| 3 | George Hincapie |  | Discovery Channel | +1.17 | 35 |
| 4 | Peter Van Petegem |  | Davitamon-Lotto | s.a. | 30 |
| 5 | Alessandro Ballan |  | Lampre-Fondital | s.a. | 25 |
| 6 | Fabian Cancellara |  | Team CSC | s.a. | 20 |
| 7 | Paolo Bettini |  | Quick·Step – Innergetic | +1.50 | 15 |
| 8 | Karsten Kroon |  | Team CSC | s.a. | 10 |
| 9 | Andreas Klier |  | T-Mobile Team | s.a. | 5 |
| 10 | Roberto Petito |  | Tenax Salmilano | s.a. | 2 |
Tom Boonen voittaisi toisen Flanderin ympäriajon peräkkäin.
Ferdynand Ruszczyc

Ferdynand Ruszczyc
Ferdynand Ruszczyc (1870–1936) oli puolalainen taidemaalari, yksi nuorpuolalaisen liikkeen keskeisiä hahmoja. Hän maalasi ennen kaikkea maisemia.
Ruszczyc nousi maineeseen jo nuorena. Pavel Tretjakov osti hänen teoksensa Kevät 1897, ja kaksi vuotta myöhemmin Ruszczyc osallistui Mir iskusstva -liikkeen näyttelyyn teoksella Maa, josta tuli hänen ensimmäinen todella kuuluisa teoksensa. Se edusti ennennäkemätöntä tyyliä, jossa oli piirteitä realismista ja ekspressionismista.
Vuonna 1908 Ruszczyc lopetti taulujen maalaamisen ja keskittyi tekemään teatterilavastuksia ja teollista muotoilua. Hänestä tuli Vilnan yliopiston professori. Sotien välisenä aikana hän kuului kaupungin arvostetuimpiin asukkaisiin.
Aiheesta muualla

Kuvia tai muita tiedostoja aiheesta Ferdynand Ruszczyc Wikimedia Commonsissa
Ferdynand Ruszczyc, Maaperää, 1898.
Ferdynand Ruszczyc, Kirkko, 1899.
Ferdynand Ruszczyc, Nec Mergitur, 1905.
Ferenc Bene

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 17. joulukuuta 1944
Syntymäpaikka: Balatonújlak,  Unkari
Kuolinaika: 27. helmikuuta 2006 (61 vuotta)
Kuolinpaikka: Budapest,  Unkari
Pelipaikka: hyökkääjä
Pituus: 171 cm
Seurat
| Vuodet | Seura | O | (M) |
| 1961–1978 |  Újpesti Dózsa | 418 | (303) |
| 1978–1979 |  Volán SC | – | (–) |
| 1981–1982 |  Sepsi-78 | 39 | (10) |
| 1983–1984 |  Volán SC | – | (–) |
| 1984 |  Soroksári | – | (–) |
| 1985 |  Kecskeméti SC | – | (–) |
Maajoukkue
| 1962–1979 |  Unkari | 76 | (36) |
 Seurajoukkueuran tilastot kattavat vain kansalliset sarjat.
| Mitalit> Maa:   Unkari.Miesten jalkapalloilu. Olympialaiset  | Mitalit> Maa:   Unkari.Miesten jalkapalloilu. Olympialaiset  | Mitalit> Maa:   Unkari.Miesten jalkapalloilu. Olympialaiset  | Maa:   Unkari> Miesten jalkapalloilu. |
| --- | --- | --- | --- |
|  Kultaa | Tokio 1964 |  |  |
Ferenc Bene (17. joulukuuta 1944 Balatonújlak, Unkari – 27. helmikuuta 2006 Budapest, Unkari) oli unkarilainen jalkapalloilija.
Unkarin maajoukkueessa Bene debytoi vuonna 1962 ja voitti joukkueessa olympiakultaa vuonna 1964 Tokion kisoissa. Hän oli olympiaturnauksen paras maalintekijä 12 maalillaan. Samana vuonna Bene oli myös mukana voittamassa EM-pronssia. Vuoden 1966 MM-kilpailuissa Unkari selviytyi puolivälieriin ja Bene teki maalin jokaisessa pelaamassaan ottelussa. Kaikkiaan hän edusti Unkaria 76 A-maaottelussa ja teki niissä 36 maalia. Pelaajauransa jälkeen Bene toimi valmentajana Unkarissa ja Norjassa.
Hänen poikansa Ferenc Bene jr. pelasi Suomessa FC Jazzin joukkueessa vuonna 2000.
Aiheesta muualla

Tilastoja
Erotókritos

| Erotókritos> Ἐρωτόκριτος |
| --- | --- |
 Erotokritos ja Aretusa. Theófilos Chatzimichaílin kuvitusta vuodelta 1933.
Alkuperäisteos
Kirjailija:  Vitséntzos Kornáros
Kieli:  kreikka (Kreetan murre)
Genre:  eeppinen runous, ritariromaani
Julkaistu:  n. 1600
Löydä lisää kirjojaKirjallisuuden teemasivulta
Erotókritos (kreik. Ἐρωτόκριτος) on ritarirunoelma eli romanttinen eeppinen runoelma, jonka kirjoittajana pidetään Vitséntzos Kornárosta noin vuonna 1600. Se edustaa niin kutsuttua kreetalaista renessanssia.
Historia

Erotókritoksen lopulla sen kirjoittajaksi mainitaan ”Vitséntzos” joka on ”Kórnaroksen sukua” ja jonka kotipaikka on Siteía. Nimi, italialaisittain Vincenzo Cornaro, oli kreikkalaistuneiden venetsialaisten parissa yleinen, ja runoelman tarkasta kirjoittajasta ei ole täyttä varmuutta. Yleensä kirjoittajana pidetään Vitséntzos tai Vikéntios Kornárosta, joka syntyi Kreetalla vuonna 1553. Häntä pidetään saaren merkittävimpänä runoilijana. Hän kirjoitti sekä italiaksi että kreikaksi. Kreikankielisen runoelmansa Erotókritos hänen katsotaan kirjoittaneen joskus vuoden 1600 tienoilla. Viimeistään se olisi tapahtunut ennen hänen kuolemaansa vuonna 1613 tai 1614. Runoelma on varmuudella kirjoitettu Kreetalla.
Runoelma yhdistelee Bysantin kautta välittynyttä hellenistisen romaanin perinnettä, kreikkalaista mytologiaa, keskiaikaisia ja renessanssiaiheita sekä kreetalaista kulttuuria. Näin se edustaa kreetalaista renessanssia, jossa Bysantin kautta välittynyt antiikin kulttuuri yhdistyi Venetsiasta saapuneisiin länsivaikutteisiin.
Kornároksen ensisijaisena mallina runoelmalleen on toiminut Pierre de la Cypèden ritariromaani Paris et Vienne, joka kirjoitettiin vuonna 1438 ja painettiin ensimmäisen kerran vuonna 1487. Kornáros tunsi sen todennäköisesti jonkun italiankielisen käännöksen kautta. Toissijainen lähde on Ludovico Arioston runoelma Raivoisa Roland (Orlando Furioso) vuodelta 1516/1532. Kreetalaisen kirjallisuuden puolelta runoelmassa on vaikutteita muun muassa Geórgios Chortátzisin näytelmästä Erofíli noin vuodelta 1600.
Runoelmasta tuli hyvin suosittu, ja sen nimihenkilöstä samanlainen kansantarujen sankari kuin Digenes Akritaksesta ja Aleksanteri Suuresta. Kreetalla runoa opeteltiin ulkoa, ja siitä tuli oleellinen osa saaren kulttuuria. Kirjallisessa muodossa runoelma levisi alun perin käsikirjoituksina. Sillä oli vaikutusta nykykreikan kehitykseen. Ensimmäinen painettu laitos julkaistiin Venetsiassa vuonna 1713.
Sisältö

Runoelma on kirjoitettu Kreetan murteella käyttäen mantináda-parisäkeitä eli parittaisia 15-tavuisia loppusointuisia säkeitä. Runo käsittää vuoden 1980 kriittisessä editiossa 9 982 runosäettä. Ainoassa säilyneessä käsikirjoituksessa säkeitä on 10 050, vuoden 1713 painoksessa 9 968 ja ensimmäisessä vuoden 1915 kriittisessä editiossa 10 052. Runoelman juoni on jaettu viiteen osaan kuin aikansa teatterinäytelmä.
Runoelman tapahtumapaikka on antiikin ajan Ateena, vaikkakaan paikkaa ja aikaa ei kerrota täsmällisesti ja kerronnassa on useita myöhempiin aikoihin viittaavia anakronismeja. Ateenassa asuvat kuningas Herakles (Iráklis) vaimoineen ja Aretusa-tyttärineen (Aretoúsa, ”Hyveellinen”). Kuninkaan uskollisen neuvonantajan poika Erotokritos (Erotókritos, ”Eroksen suosikki”) on rakastunut tyttäreen ja laulaa tämän ikkunan alla paljastamatta henkilöllisyyttään. Tytär rakastuu tuntemattomaan laulajaan. Kuningas kuulee laulajasta ja tämä otetaan kiinni. Erotokritos ja hänen ystävänsä Polydoros surmaavat kaksi kuninkaan miehistä ja lähtevät tämän jälkeen maanpakoon Euboialle. Erotokritoksen poissa ollessa hänen henkilöllisyytensä paljastuu Aretusalle.
Kuningas järjestää turnajaiset löytääkseen tyttärelleen sulhasen. Lukuisia kosijoita saapuu eri puolilta. Lopulta turnajaiset voittaa Erotokritos. Aretusa rakastuu hänen. Kuningas karkottaa nuorukaisen maasta saatuaan tietää, kuka voittaja on. Nuoret menevät kuitenkin salakihloihin. Erotokritoksen poissa ollessa kuningas yrittää järjestää tyttärelleen häät, mutta Aretusa ei hyväksy muita puolisokseen. Kuningas laittaa tyttärensä vankilaan parantaakseen hänet sokeasta rakkaudesta.
Kolme vuotta myöhemmin valakit piirittävät Ateenaa. Erotokritos saapuu paikalle valepuvussa ja pelastaa kuninkaan hengen taistelussa. Kuningas, joka ei tunnista Erotokritosta, lupaa kiitokseksi tyttärensä hänen puolisokseen. Aretusakaan ei tunnista Erotokritosta ja kieltäytyy. Erotokritos paljastaa henkilöllisyytensä. Kuningas hyväksyy nyt avioliiton. Erotokritos seuraa Heraklesta Ateenan valtaistuimelle.
Aiheesta muualla

Kuvia tai muita tiedostoja aiheesta Erotókritos Wikimedia Commonsissa
Κορνάρος, Βιτσέντζος: Ερωτόκριτος. Wikisource. (kreikaksi)
Κορνάρος, Βιτσέντζος: Ἐρωτόκριτος.  (kreikaksi)
Erotókritos-käsikirjoitus Jooniansaarilta noin vuodelta 1710.
Florentino Ameghino

Florentino Ameghino
Florentino Ameghino (19. syyskuuta 1853 Moneglia, Italia – 6. elokuuta 1911 La Plata) oli argentiinalainen paleontologi.
Ameghino oli argentiinalaisten dinosaurusten ja muiden hävinneiden selkärankaisten tutkimuksen ja kaivauksen edelläkävijä 1800-luvun lopulla, mutta tunnetaan paremmin urastaan Etelä-Amerikan ainutlaatuisten nisäkkäiden parissa. Suurin osa hänen löydöistään on nykyään sijoitettu La Plata Museumiin, Argentiinaan.
Elänne

| Elänne |
| --- | --- |
Valtiot:  Suomi
Maakunnat:  Pirkanmaa
Kunnat:  Mänttä-Vilppula
Koordinaatit:  62°04′28″N, 24°19′20″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Elänteen valuma-alue (35.37)
Laskujoki:  Tammikoski 
Järvinumero:  35.371.1.001 
Mittaustietoja
Pinnankorkeus:  103,5 m  
Rantaviiva:  12,8048 km  
Pinta-ala:  3,09837 km²  
Tilavuus:  0,0149633 km³  
Keskisyvyys:  4,83 m  
Suurin syvyys:  18,09 m  
Saaria:  3 
 fiElänne 
Elänne  on Pirkanmaalla Mänttä-Vilppulan Tammikoskella sijaitseva järvi.
Maantietoa

Järven pinta-ala on 310 hehtaaria eli 3,1 neliökilometriä. Se on 3,4 kilometriä pitkä ja 1,7 kilometriä leveä. Järvi on selkeän muotoinen. Siitä työntyy etelään puoli kilometriä pitkä lahti, jota kutsutaan Uittosalmeksi. Lahdenpohjukka jatkuu Tammikosken patoon päättyvään joenuomaan, jonka vedenpinnan korkeus on sama kuin järvellä. Koillispää on melko leveä järvenosa, joka jää Vuohisaaren taakse. Järven rannat ovat alavaa maata lukuun ottamatta etelärannasta kohoavaa Tammivuorta ja itärantaan viettävää Elämänmäkeä. Elämänmäki kohoaa yli 80 metriä järven vedenpintaa korkeammalle ja sen huomaa helposti järveltä käsin.
Järvessä on kolme saarta. Niiden yhteispinta-ala on 3,0 hehtaaria, mikä on noin 0,8 prosenttia järven kokonaispinta-alasta. Saarista Vuohisaari on suurin (1,3 ha ), Elännesaari toiseksi suurin (1,0 ha ) ja Herransaari on niistä pienin.
Järvi on luodattu ja siitä on julkaistu syvyyskartat. Järven tilavuus on 15 miljoonaa kuutiometriä eli 0,015 kuutiokilometriä. Sen keskisyvyys on 4,8 metriä ja suurin syvyys on 18,1 metriä. Syvin kohta sijaitsee Herransaaren ja Uittosalmen puolivälissä.
Järven rantaviivan pituus on 13 kilometriä, josta saarten rantaviivan yhteispituus on 1,1 kilometriä. Järven rannat ovat metsämaata, joka paikoin katkeaa rantaan ulottuvien peltopalstojen kohdalla. Järven lähiympäristössä on kuusi maatilaa ja rannoille on rakennettu lähes 40 vapaa-ajan asuntoa. Uittosalmen lahdensuulla sijaitsee leirikeskus.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Elänteen valuma-alueella (35.37), jonka Elänteen lähialueeseen (35.371) järvi kuuluu. Järven vedenpinnan korkeus on 103,5 metriä mpy.
Suurin osa virtaamasta tulee Kurkijärvestä (666 ha), joka laskee Elänteeseen Savikosken kautta. Järvien välillä on 1,3 metriä korkeuseroa. Elänteen lounaisrantaan laskee Valkeajärven (107 ha) laskuoja, joka on samalla myös Valkeajärven valuma-alueen (35.373) laskuoja. Valuma-alueeseen kuuluvat myös Musturinlammi (8 ha) ja Pahalammi, jotka laskevat Valkeajärveen. Elänteen lähialueelta suoraan järveen laskee vain kolme järveä tai lampea. Ne ovat Härköslammi (4 ha), joka sijaitsee Elämänmäen koillispuolella ja laskee järven itärantaan, Pahalammi (2 ha), joka laskee Pirttikylän viereen, ja Kekälelammi (1 ha), joka laskee Uittosalmen pohjukkaan.
Elänne laskee Tammikosken kautta Ruoveden Paloselän Tammilahteen. Tammikosken lasku-uoma on yli 400 metriä pitkä ja järvien välinen korkeusero on 7,4 metriä.
Luontoarvoja

Elämänmäen korkeimman kohdan yli menevä metsäpalstasta on rauhoitettu 76 hehtaaria Natura 2000-ohjelman luonnonsuojelualueeksi (FI0354001). Alueeseen kuuluu myös Vuohisaari, joka on autio, ja 700 metriä järvenrantaa. Viereiseltä metsäpalstalta on rauhoitettu pienempi alue, joilla on yhteinen raja. Metsäalueella on vanhoja metsiä, jossa pesii 25 lintulajia.
Historiaa

Järveltä näkyvä Elämänmäki on entisen Elämänmäen parantolan sijaintipaikka vuosina 1906–1917. Tuolloin parantoja lopetti toimintansa ja sen rakennus siirrettiin Ajosjärven rantaan.
Vuoden 1958 peruskartassa Tammikoskeen on merkitty mylly. Nykyisen leirikeskuksen kohdalla oli tuolloin rakennus, jonka viereen oli kirjoitettu ”Elämänmaja”.
Euroopan koulutussäätiö

| Euroopan koulutussäätiö > ETF |
| --- | --- |

Perustettu:  1994
Tyyppi:  Erillisvirasto
Toimivalta:  Euroopan unioni
Sijainti:  Torino, Italia
Johtaja:  Pilvi Torsti
Työntekijöitä:  130
Aiheesta muualla
Sivusto
Euroopan koulutussäätiö on Euroopan unionin erillisvirasto, jonka tarkoitus on tukea Euroopan unionin kumppanimaita niiden koulutusjärjestelmien uudistamisessa.
Florentino Simón y Garriga

Florentino Simón y Garriga (14. maaliskuuta 1868 Murchante – 23. marraskuuta 1935) oli Brasiliassa toiminut espanjalainen roomalaiskatolinen piispa. Hänet vihittiin klaretialaisten papiksi 8. marraskuuta 1891 ja nimitettiin São José de Alto Tocantinsin alueprelatuurin johtoon sekä Leucen titulaaripiispaksi 10. huhtikuuta 1931. Piispaksi vihkiminen seurasi 21. kesäkuuta. Pääkonsekraattorina toimi Leopoldo Duarte e Silva, jota avustivat José Marcondes Homem de Melo ja Francisco de Campos Barreto.
Simón y Garriga kuoli 67-vuotiaana virassa.
FourFourTwo

FourFourTwo on  Isossa-Britanniassa ja Saksassa kuukausittain ilmestyvä jalkapalloon keskittynyt lehti. Kustantajana toimii Britanniassa Haymarket ja Saksassa Bpa sportpresse. Britanniassa 3,7 puntaa maksavana, yleensä 164 sivua pitkänä, se saavuttaa 150. painoksensa rajan 2007 vuoden alussa. Lehti on ottanut nimensä samannimisestä jalkapallotaktiikasta, jota on pidetty luotettavana perusmuodostelmana jalkapallossa.
Aiheesta muualla

Lehden kotisivut (englanniksi)
Australian Edition (Arkistoitu – Internet Archive)
Florentinus Sului Hajang Hau

Florentinus Sului Hajang Hau
Florentinus Sului Hajang Hau (11. joulukuuta 1948 Tering – 18. heinäkuuta 2013) oli indonesialainen roomalaiskatolinen arkkipiispa. Hänet vihittiin Congregatio Missionariorum a S. Familian papiksi 16. helmikuuta 1976 ja nimitettiin Samarindan hiippakunnan johtoon 5. huhtikuuta 1993. Piispaksi vihkiminen seurasi 21. marraskuuta. Pääkonsekraattorina toimi Yulius Aloysius Husin, jota avustivat Hieronymus Herculanus Bumbun ja Wilhelmus Joannes Demarteau.
Samarindan hiippakunta korotettiin 29. tammikuuta 2003 arkkihiippakunnaksi ja Sului Hajang Hau jatkoi sen johtamista arkkipiispana. Hän kuoli 64-vuotiaana virassa.
Fettes Brot

Fettes Brotin jäsenet vuonna 2008. Vasemmalta oikealle Dokter Renz (Martin Vandreier), König Boris (Boris Lauterbach) ja Björn Beton (Björn Warns).
Fettes Brot on saksalainen hip hop -yhtye. Yhtyeeseen kuuluvat Martin Vandreier, Boris Lauterbach ja Björn Warns. Yhtye perustettiin vuonna 1992 Poets of Peeze -yhtyeen lopetettua. Fettes Brotin ensimmäinen studioalbumi Auf Einem Auge Blöd julkaistiin vuonna 1995.
Diskografia > Studioalbumit

1995 – Auf einem Auge blöd
1996 – Außen Top Hits, innen Geschmack
1998 – Fettes Brot lässt grüßen
2001 – Demotape
2005 – Am Wasser gebaut
2008 – Strom und Drang
2013 – 3 is ne Party
2015 – Teenager vom Mars
2019 – Lovestory
Aiheesta muualla

Kuvia tai muita tiedostoja aiheesta Fettes Brot Wikimedia Commonsissa
Fettes Brotin kotisivut
Fender Cyclone

| Fender Cyclone |
| --- | --- |
 Fender Cyclone II
Perustiedot
Alkuperäinen valmistaja:  Fender
Valmistusvuodet:  1997–2006
Rakenne
Rungon tyyppi:  kokopuu
Kaulan kiinnitys:  pulttikiinnitys
Nauhat:  22 Medium Jumbo-nauhaa
Materiaalit
Runko:  Leppä tai poppeli
Kaula:  Vaahtera
Otelauta:  Ruusupuu
Tekniikka
Talla:  Vintage-tyylinen synkronoitu vibratalla
Mikrofonit:  Talla: vinoon asetettu yksikelainen Tex-Mex Strat-mikrofoni Kaula: Fender Atomic-Humbucker
Värit
Värivaihtoehdot:  Useita eri vaihtoehtoja
Fender Cyclone on Fenderin vuodesta 1997 vuoteen 2006 valmistama sähkökitaramalli.
Rakenne ja tekniikka

Fender Cyclone on kokopuurunkoinen sähkökitara, jonka mensuuri on 629 mm (24.75″). Perus-Cyclonessa on lepästä tai poppelista valmistettu runko, vaahterakaula ja kaulassa ruusupuinen otelauta (radius 9.5 tuumaa), Cyclonessa oli yksikelainen Tex-Mex Strat -tallamikrofoni ja Fenderin Atomic-Humbucker-kaulamikrofoni ja niiden vaihtoon kolmiasentoinen kytkin.
Cyclone on muodoiltaan paljon Fender Mustangin kaltainen. Cyclonen runko on vain neljäsosatuuman paksumpi kuin Mustangin. Lisäksi Cyclonen lapa on samankaltainen kuin Fender Jazzmasterin.
Alamallit

Cyclonesta on valmistettu Fender Cyclone II- ja Fender Cyclone HH -alamallit.
Cyclone II tuli myyntiin vuonna 2002. Siinä oli yhden yksikelaisen mikrofonin ja humbuckerin sijasta kolme yksikelaista MIA Jaguar-mikrofonia. Sen lisäksi Cyclone II -mallin kytkimetkin olivat samanlaiset kuin Fender Jaguarin.
Fender Cyclone HH tuli myyntiin vuonna 2003. Nimestäkin päätellen Cyclone HH:ssa on mikrofoneina Fender Santa Ana- ja Atomic II -humbuckerit.
Cyclonen ja sen alamallien valmistus lopetettiin samoihin aikoihin, vuosien 2006 ja 2007 aikana.
Franck Lestage

Franck Lestage (s. 20. huhtikuuta 1968 Saint-Germain-en-Laye) on ranskalainen entinen yleisurheilija, joka kilpaili pituushypyssä. Hän edusti seuratasolla bordeaux’laista Stade Bordelais’ta.
Lestage voitti vuonna 1991 maansa mestaruuden tuloksellaan 795. Hän osallistui seuraavana vuonna Barcelonan olympialaisiin, joissa hän putosi karsinnassa sijoituttuaan 21:ksi. Lestage oli samana vuonna sisäratojen EM-kisoissa seitsemäs ja hyppäsi ennätystuloksensa 812.
Franck Elemba

| Mitalit> Maa:  Kongon tasavalta.Miesten yleisurheilu.Afrikan-mestaruuskilpailut  | Mitalit> Maa:  Kongon tasavalta.Miesten yleisurheilu.Afrikan-mestaruuskilpailut  | Mitalit> Maa:  Kongon tasavalta.Miesten yleisurheilu.Afrikan-mestaruuskilpailut  | Maa:  Kongon tasavalta> Miesten yleisurheilu. |
| --- | --- | --- | --- |
|  Hopeaa | Durban 2016 | Kuulantyöntö |  |
|  Pronssia | Marrakech 2014 | Kuulantyöntö |  |
| Afrikan kisat  | Afrikan kisat  | Afrikan kisat  |  |
|  Kultaa | Brazzaville 2015 |  Kuulantyöntö |  |
|  Pronssia | Brazzaville 2015 |  Kiekonheitto |  |
Franck Dannique Elemba Owaka (s. 21. heinäkuuta 1990 Brazzaville) on brazzavillenkongolainen yleisurheilija, joka kilpailee kuulantyönnössä. Rio de Janeiron kesäolympialaisissa 2016 Elemba sijoittui kuulantyönnössä neljänneksi Kongon tasavallan ennätyksellä 21,20 ja oli lähellä maansa historian ensimmäistä olympiamitalia.
Elemba saavutti Afrikan kisoissa 2015 kultaa kuulantyönnössä tuloksella 20,25 ja pronssia kiekonheitossa tuloksella 50,30. Afrikan-mestaruuskilpailuissa hän saavutti kuulantyönnössä hopeaa 2016 ja pronssia 2014. Ulkoratojen MM-kilpailuissa hän on karsiutunut loppukilpailusta 2015, 2017 ja 2019. Sisäratojen MM-kilpailuissa hän karsiutui loppukilpailusta 2014 ja oli 17:s 2016.
Elemba on 198 senttimetriä pitkä ja painaa 130 kilogrammaa.
Feminiinisyys

Venus-jumalatar on feminiinisyyden symboli.
Feminiinisyys (joskus naisellisuus tai naismaisuus) on joukko ominaisuuksia, käyttäytymistä ja rooleja, jotka yleisesti liitetään naisiin. Naisellisuus on osittain sosiaalisesti rakennettu, eli siinä on sekä biologisesti että sosiaalisesti syntyneitä tekijöitä. Näin feminiinisyys on eri asia kuin biologinen naissukupuoli, koska sekä miehillä että naisilla voi esiintyä naisellisia piirteitä.
Käytös ja persoonallisuus

Vaikka naisellisina pidetyt piirteet eivät ole täysin samat kaikkialla, tyypillisimmin niihin kuuluvat lempeys, empatia, sensitiivisyys, huolehtivuus, herttaisuus, myötätunto, suvaitsevaisuus, hoivaavuus, kunnioittavuus ja halu saada huolenpitoa.
Vaatteet ja ulkonäkö

Länsimaisissa kulttuureissa ihanteelliseen naiselliseen ulkonäköön ovat perinteisesti kuuluneet pitkät, liehuvat hiukset, kirkas iho, kapea vyötärö ja vähäinen tai olematon kasvo- ja vartalokarvoitus. Muissa kulttuureissa odotukset ovat erilaisia. Esimerkiksi monissa osissa maailmaa kainalokarvoja ei pidetä epänaisellisina. Nykyään vaaleanpunainen yhdistetään naisellisuuteen, mutta 1900-luvun alussa vaaleanpunainen yhdistettiin poikiin ja sininen tyttöihin. Feministit ovat arvostelleet näitä naisellisia kauneusihanteita rajoittaviksi, epäterveellisiksi ja jopa rasistisiksi.
Monissa muslimimaissa naiset ovat velvollisia peittämään päänsä hijabilla. Se on naisellisen vaatimattomuuden ja moraalin symboli.
Julia Seranon transfeministinen arvostelu

Kirjassaan Whipping Girl: A Transsexual Woman on Sexism and the Scapegoating of Femininity (2007) transsukupuolinen kirjailija ja biologi Julia Serano ei hyväksy feminiinisyyden kuvaamista "keinotekoisena" tai "performanssina". Hänen mukaansa tietyt feminiinisyyden ja maskuliinisuuden aspektit ovat biologisen sukupuolen luonnollisia seurauksia, jotka voivat edeltää sosialisaatiota. Tämän vuoksi feministit eivät saa keskittyä naisvartaloisiin, vaan kaikki feminiinisyyden muodot pitää voimauttaa. Ennen sitä minkäänlainen sukupuolten tasa-arvo ei hänestä ole aidosti saavutettavissa.
'Daisy' Greville, Frances Evelyn Maynard, Warwickin kreivitär, kuvaajana James Lafayette (1880-luku)
Käännös suomeksi
Fountainin oireyhtymä

Fountainin oireyhtymä on äärimmäisen harvinainen sairaus. Se aiheuttaa kuuroutta, keskitasoisen tai vaikean kehitysvammaisuuden, tukirakenteen poikkeavuuden, karkeat kasvonpiirteet sekä huulten ja poskien etenevän turpoamisen. Turvonneisuus johtuu ihonalaisten kudosten ödeemasta ja kuurous sisäkorvan simpukan vauriosta. Tyypillisesti vammautuneiden kädet ovat lyhyet ja paksut. Fountain kuvasi ensimmäiset neljä tapausta vuonna 1974.
Perinnöllisyys

Fountainin oireyhtymä ilmeisesti periytyy autosomissa resessiivisesti.